**Entrevista a Senior Place**

**Codi:** E01

**Data i hora:** Dilluns 22 d’abril, 12 h

**Reunió via zoom**

Assistents

* Azucena Izquierdo (Presidenta Senior Place)
* Pepa Bossy (Tresorera Senior Place)
* Helena Sahagún (Ajuntament de Sant Andreu de Llavaneres)
* Laura Ruiz (Espai TReS · Territori i Responsabilitat Social)
* Xavi Sabaté (Espai TReS · Territori i Responsabilitat Social)
* Marga Torres (Espai TReS · Territori i Responsabilitat Social)

Informació prèvia sobre l’entitat

Senior Place s’ha registrat recentment al Registre Municipal d’Associacions i Entitats Ciutadanes (RMAEC) de l’Ajuntament de Llavaneres amb l’objectiu de treballar per millorar el benestar de la població de més de cinquanta anys del municipi.

La missió principal d’aquesta nova entitat és contribuir a l’augment i millora de la qualitat de vida per a aquells que han superat els cinquanta anys. A més, l’associació s’esforçarà per promoure un envelliment actiu i saludable, així com lluitar contra els estereotips i les discriminacions basades en l’edat i el gènere.

Font: <https://laclau.cat/fundat-senior-place-a-favor-envelliment-actiu-saludable/>

Senior Place neix amb l'objectiu d'oferir al Nou Senior un canvi de paradigma per acabar amb els estereotips de l'envelliment, promovent un envelliment actiu i saludable a través de la nostra oferta d'activitats i serveis. La nostra missió es fonamenta en la metodologia AICP (Atenció Integral Centrada en i per la Persona). Cada Sènior és únic, per això, fomentem la seva participació de forma activa, tenint en compte tots els aspectes que afecten el seu benestar, des de l'àmbit social fins a l'emocional. Busquem una visió holística que ofereixi una atenció personalitzada i efectiva.

Font: <https://www.linkedin.com/in/seniorplace-trencant-estereotips-8630322a5/?originalSubdomain=es>

Ordre de l’entrevista (1 h i 30 min)

|  |  |
| --- | --- |
| **10’** | **Presentació dels treballs, del procés participatiu i el motiu de l’entrevista**. Passar una presentació de PowerPoint ràpida. |
| **10’** | **Presentació de l’entitat/col·lectiu entrevistat.**  Què representa l’accessibilitat per al seu col·lectiu i quines són les principals barreres que es troba el col·lectiu en els espais públics de Llavaneres. |
| **45’** | **Diagnosi i propostes** sobre via pública, edificis i equipaments públics, mobilitat, comunicació, comerç i inclusió social i **situar-les en el mapa.** |
| **15’** | Qüestions **personalitzades i altres a analitzar.** |
| **10’** | Conclusions: **Valoració** del grau de conscienciació i sensibilització, així com de reconeixement. Propostes per implicar els col·lectius en les decisions sobre accessibilitat del poble. |

**Presentació dels treballs, del procés participatiu i el motiu de l’entrevista**

Xavi Sabaté ha explicat a les assistents en una presentació la definició d’accessibilitat i ha posat en context el procés participatiu i els objectius del projecte, en l’àmbit de l'actualització del Pla d’accessibilitat de Sant Andreu de Llavaneres. Els nous àmbits inclosos en el nou Pla seran la inclusió social i els comerços. S'ha presentat el calendari i les fases del procés participatiu, culminant amb la festa del 16 de juny.

**Presentació de l’entitat/col·lectiu entrevistat**



L’entitat Senior Place està conformada per 3 organitzadores o sòcies fundadores, de les quals l’Azucena és la presidenta i la Pepa la tresorera. L’entitat no funciona com a una associació com a tal, sinó més aviat com a una consultora, ja que no disposen de socis sinó de voluntaris. L’objectiu de l’entitat és treballar per a un envelliment actiu i responsable, a més de trencar estereotips basant-se en l’edat i el gènere. L’abast territorial de Senior Place comprèn Sant Andreu de Llavaneres, Mataró i Sant Vicenç de Montalt.

**Què representa l’accessibilitat per al seu col·lectiu?**

Les entrevistades han posat èmfasi en el fet que entre els sèniors es poden distingir dos grups segons el que representa per a ells l’accessibilitat i els patrons de mobilitat que presenten.

Així, els sèniors d’entre 50 i 70 anys (generació *silver* i *golden*) tenen un patró de mobilitat molt **autònom** per mitjà del transport privat i no solen agafar el transport públic. A més, els que tenen entre 50 i 60 anys, responen més fidelment a aquest patró, perquè utilitzen el cotxe per arribar al seu lloc de treball. En canvi, aquest patró canvia a partir dels vuitanta anys (quarta edat), perquè les persones comencen a fer més ús del **transport públic.** El transport públicté uns horaris propis i condiciona la mobilitat d’aquestes persones.

**Quines són les principals barreres que es troba el col·lectiu en els espais públics?**

Vers els 2 perfils esmentats, les principals barreres o problemàtiques que han trobat giren al voltant de la **manca d’aparcaments i de la millora dels serveis de transport públic**:

* Entre els 50 i 60 anys, com són persones actives en l’àmbit laboral, necessiten un bon accés al tren i més aparcaments.
* Manquen aparcaments al municipi. No es corresponen els serveis que dona el municipi amb el perfil de població que té, ja que és envellida.
* L’orografia del terreny fa que el cotxe sigui necessari per a qualsevol moviment. Aquest aspecte afecta a totes les edats.
* Demanen la presència d’un transport “a demanda”, és a dir, que els busos parin també entre parades.
* Les parades han de tenir seient i bona il·luminació en les marquesines. La poca il·luminació significa més por, especialment dones sèniors.
* Hi ha més transport públic al centre del municipi que als voltants i això condiciona la mobilitat dels veïns que viuen més lluny del centre i una forta desigualtat en l’accés a la mobilitat.
* Els carrils bici està en desús i treuen espais d’aparcament.

**Diagnosi de l’accessibilitat i propostes**

A continuació es presenten els punts crítics i les propostes que han comunicat les entrevistades segons 4 àmbits presentats (via pública, mobilitat, equipaments públics i comerç). Totes han estat ubicades en un [MyMaps.](https://www.google.com/maps/d/u/0/edit?mid=1qFxriGsRpsExpYD7mw1gQDVcIs8d3Xg&ll=41.57098056645624%2C2.481642540780289&z=14)

|  |  |  |
| --- | --- | --- |
| **Via pública**  (voreres, guals, bancs, terrasses, il·luminació...) | |  |
| **Punts crítics** | **Propostes** | |
| * El Pont de la Riera està a l’altura de la carretera i és perillós. * A la part dreta del pg. de la Riera i l’av. Sant Andreu no hi ha vorera, perquè hi ha la carretera nacional. * El camí de Can Pi i el camí de la Masia és un punt negre de sinistralitat. S’ha de passar a la mateixa alçada que els cotxes. * L’accés a l’autopista és impossible per persones a peu. No hi ha vorera, és només carretera. La gent passa pel mig i es juga la vida. * A la cantonada del c. de l’Alzina i el pg. de la Riera hi ha una vorera massa elevada. * A la cantonada del c. Garbí, el pg. de la Riera i el c. de Sant Pere hi ha un pas de vianants que no hi passa ningú perquè no hi ha visibilitat i hi passen els cotxes. * Les cantonades entre el c. Llevant i pg. de la Riera tenen una vorera molt elevada. * El parc de Llevant no és accessible en cadira de rodes perquè hi ha escales. * El c. Clòsens és molt estret i no té vorera excepte davant la biblioteca. Si passa un cotxe els vianants, han d’apartar-se. A més és de pujada. * Pujant per l’esquerra del pg. de Joaquim Matas no hi ha vorera. * L’accés al pg. Marítim per sota el pont és molt dificultós i perillós pel contacte amb els cotxes per la corba que fa la carretera. A més, no poden passar persones amb mobilitat reduïda. * No hi ha voreres al pg. Marítim. S’ha de fer molta volta. * El pas soterrani del pg. Marítim és fosc, té escales i és estret. * El parc de Llevant és fosc i no està tancat. Genera inseguretat i més amb cadires de rodes. | * El Pont de la Riera s’hauria de posar a l’alçada de l’oficina de turisme i fer un passadís d’un pas a un altre. * No hi ha connexions amb el pg. de la Riera. Es podria fer una passera amb el c. Mestral. * Necessitat de reserva de places d’aparcament per a persones amb discapacitat (per exemple al c. de Llevant). * Construcció de més ponts per creuar la riera. * Condicionar un aparcament al costat de l’Hostal Santa Gemma i al costat del pas soterrani del pg. Marítim. | |
| Reflexions finals i punts clau:   * La **riera és una barrera d’accessibilitat** i per la dreta no té vorera. Només hi ha un pont exclusivament de vianants i se’n necessiten més. * Els **passos de vianants són escassos i no segueixen** untrajecte en línia recta (o t’has d’avançar o anar endarrere) * El disseny de l’espai públic i de la seva mobilitat estan molt condicionats pel **domini de l’ús del cotxe.** | |  |

|  |  |
| --- | --- |
| **Edificis i equipaments públics**  (Edificis municipals, parcs, escoles...) | |
| **Punts crítics** | **Propostes** |
| * L’accés al Camp Esportiu de Llavaneres té un terreny irregular i la gent amb cadira de rodes no hi pot accedir. A més, només pot passar un cotxe a la vegada, és un tap. * L’Ajuntament és accessible, però en l’àmbit sensorial i cognitiu calen senyals acústics i missatges gràfics. * Al Casal de la Gent Gran només hi ha una petita passarel·la que no hi passen més de 2 persones i no hi pot passar una cadira de rodes. * Del camí de Can Caralt al Monument del cardenal Vives i Tutó els nens de l'Institut han de pujar i baixar per la riera i és un trajecte perillós. | * Instal·lar senyals acústics i missatges gràfics respectant la diversitat i la igualtat. * L’Institut de Llavaneres necessita més “camins segurs”. |
| Reflexions finals i punts clau:   * L’accessibilitat als equipaments públics és bona, però ha de millorar perquè les persones amb **mobilitat reduïda, diversitat funcional i menors d’edat** puguin accedir-hi més fàcilment i de forma més segura. | |

|  |  |
| --- | --- |
| **Mobilitat**  (Parades d’autobús, places d’aparcament, pacificació del trànsit...) | |
| **Punts crítics** | **Propostes** |
| * La rotonda del c. Menorca al costat de la Riera és una zona d’accidents i no hi ha semàfors. * L’aparcament del pg. d’en Llull s’ha reduït en places per a bicis i un espai per gossos. Les places de cotxe són necessàries. * L’aparcament del pg. de Joaquim Matas sempre està saturat. Especialment ocupat per dependències municipals. * Al passatge de les Alzines hi ha un pàrquing al costat d’una escola. Saturat pel servei a l’escola. * Les cantonades entre el c. Llevant i pg. de la Riera tenen una vorera molt elevada per l’accés a l'únic pàrquing del pg. de la Riera. Pateix una gran saturació en caps de setmana i els estius, i els veïns no poden aparcar. | * Faltaria una parada de pujada damunt de la pl. de la Vila. * Necessitat de més parades de minusvàlids. La majoria són de propietat. * Necessitat de més places d’aparcament al pàrquing del c. Marina al costat de l’estació de tren. * Crear un possible aparcament al costat del Pavelló Municipal. |
| Reflexions finals i punts clau:   * La **manca de pàrquings** és l’aspecte fonamental en la saturació d’aquests espais. * Cal **adaptar el transport públic** a les necessitats de les persones amb diversitat funcional i mobilitat reduïda. | |

|  |  |
| --- | --- |
| **Comerç**  (Mercat setmanal, comerços i hostaleria, llicències... ) | |
| **Punts crítics** | **Propostes** |
| * El c. de Munt està pensat a ser més accessible, però hi ha furgonetes de càrrega i descàrrega que no deixen passar i es perd la visió. Tenen l’horari del comerç. * Al pg. de Joaquim Matas hi ha l’únic pàrquing destinat al comerç, però sempre està saturat. * Els comerços i restaurants del Port del Balís no són accessibles. Has de donar molta volta. | * A Sant Vicenç tenen un petit comerç antic i han deixat obrir un pàrquing amb un espai de comerç. A Llavaneres és només el c. de Munt, que has d’anar en cotxe i no pots gairebé accedir. Molts dels veïns van a comprar a Sant Vicenç per tenir pàrquing disponible i serveis associats de restauració i d’oci. * El comerç és poc accessible en cotxe. Falta una bossa d’aparcaments. |
| Reflexions finals i punts clau:   * La zona comercial està molt **centralitzada** i no és accessible perquè només disposa d’un pàrquing que gairebé està sempre **saturat**. * Agradaria disposar **d’un espai comercial** com el de Sant Vicenç de Montalt. | |

**Valoració final**

* Com valoreu el grau de **conscienciació i sensibilització** de la comunitat respecte a les qüestions d'accessibilitat? Creieu que hi ha un reconeixement suficient de la importància de garantir la igualtat d'accés per a totes les persones?

Han trobat que sí que hi ha prou conscienciació i sensibilització per part de la població local, però que hi ha una manca de comunicació per part de l’administració respecte als projectes que es volen portar a terme i la informació relacionada. S'haurien de tornar a engegar activitats ciutadanes i crear grups de treball. La creació d’una “taula” seria idònia.

* En general, què es podria fer per involucrar a les persones amb diversitat funcional discapacitat i altres col·lectius en les decisions sobre accessibilitat a la vila? (**Governança**).

Han posat èmfasi en el fet que la participació ciutadana en els projectes relacionats amb la mobilitat i l’accessibilitat no només haurien de formar part de la diagnosi, sinó que també haurien de formar part de l’avaluació i el seguiment. Seria desitjable que les entitats municipals i socials puguin treballar juntes per a aconseguir el major benefici comú.

**Recull de punts tractats durant l’entrevista**

Podeu consultar [MyMaps](https://www.google.com/maps/d/u/0/edit?mid=1qFxriGsRpsExpYD7mw1gQDVcIs8d3Xg&ll=41.566885338609524%2C2.4850757683193514&z=15) per al detall dels punts.

Mapa

Descripción generada automáticamente

|  |  |
| --- | --- |
| **Llegenda** | |
| Icono  Descripción generada automáticamente | Via pública i urbana |
|  | Transport i mobilitat |
|  | Edificis i equipaments públics |
| Icono  Descripción generada automáticamente | Comerços |